Andres Toobal

Andres Toobal (sündinud 27. augustil 1988) on eesti võrkpallitreener ja endine võrkpallur. Alates 2024. aastast on ta Eesti naiste võrkpallikoondise peatreener.

Sportlaskarjäär
Noorteklassid
Toobal hakkas võrkpalliga tegelema Türil, kus ta treener oli Villi Vantsi. Ta mängis noorteklassides kohalikus võrkpalliklubis, kellega osaleti omavanuste Eesti meistri- ja karikavõistlustel, kus jõuti korduvalt medalitele. 2007. aastal võideti U20 vanuseklassi karikavõistlused, kus Toobal valiti ka parimaks mängijaks.Türi VK võitis U-20 noormeeste karikavõistlused Eesti Päevaleht, 03.04.2007.

Ta kuulus Eesti noormeestekoondisse (sündinud 1987 ja hiljem), keda treenisid Villi Vantsi ja Oleg Lazarev. Suurimaks saavutuseks oli pääsu tagamine 2005. aasta U19 vanuseklassi Euroopa meistrivõistluste finaalturniirile, kus saadi lõpuks 11. koht.Eesti poisid pääsesid EM-võistluste finaalturniirile Eesti Päevaleht, 08.01.2005.Andres Toobal Sporditulemused (vaadatud 29.12.2023). Samal aastal võideti omavanuste Balti matš.Eesti noored said Balti matšil kolm esikohta Eesti Päevaleht, 30.10.2005.

Eesti võrkpallikoondis
Toobali esimesed turniirid Eesti eest olid Eesti klubide koondmeeskonna ridades 2005. aasta lõpus ja 2006. aasta alguses toimunud turniiridel.Klubide koondis kaotas Valgevene esiklubile Delfi, 29.12.2005.Eesti klubide koondised võistlevad Luksemburgis Eesti Päevaleht, 04.01.2006. 2007. aastal oli ta koondise juures olümpia eelvalikvõistluste eel ja osales turniiril Kaliningradis.Keel: Toobali vigastus asetab Eesti ohutsooni Delfi, 16.11.2007. Järgmisel aastal mängis ta koondise koosseisus Kasahstanis toimunud presidendi karikaturniiril.Koondis lendas Kasahstani mitme põhimeheta Eesti Päevaleht, 07.07.2008. 2010. aastal kuulus ta koondisse esimest korda ametlikul turniiril, Euroopa meistrivõistluste valikturniiril, kus tagati pääs 2011. aasta EM-finaalturniirile.Avo Keel avalikustas EM-valikturniiril mängiva koondise Delfi, 14.05.2010.VÄGEV: Eesti võrkpallikoondis pääses EM-finaalturniirile! Delfi, 12.09.2010.

Ta on Eesti võrkpallikoondises mänginud 112 mängus.Mängud koondises (mehed). Eesti Võrkpalli Liit, seisuga 05.09.2023. Ta on esindanud Eestit Euroopa meistrivõistluste finaalturniiril kahel korral (2015 ja 2017). Samuti on ta võitnud 2016. aastal Euroopa liiga ja 2017. aastal Maailmaliiga kolmanda tugevusgrupi.Eesti võrkpallikoondis võitis Euroopa liiga ja pääses Maailmaliigasse ERR arhiiv, 02.07.2016.Võidukas võrkpallikoondis saabub teisipäeval kodumaale ERR arhiiv, 19.06.2017. Koondises oli nendel aastatel kindel esisidemängija (ja kapten) Andrese vend Kert Toobal, kelle kõrvale teise sidemängija kohale käis tuline konkurents.Märt Roosna: Avo Keele otsus šokeeris Toobalit Õhtuleht, 22.08.2011.

Klubivõrkpall
Hooajal 2005/06 sai Toobal esimest korda mänguaega Eesti meistriliiga klubis ESS Falck Pärnu. Ta oli meeskonnas teine-kolmas sidemängija, kuid põhisidemängija vigastuse ja teise sidemängija klubist lahkumise tõttu täitis Toobal hooaja keskel lühikest aega põhimängija rolli.Falck Pärnu usub ühtsuse võlujõusse Eesti Päevaleht, 15.12.2005. Hooajast 2006/07 kandis ta meeskonnas juba rohkem koormust ning mängis seal kolm järgmist hooaega.Alver Kivi, Märt Roosna: Ka võrkpallis tuleb Tartu ja Tallinna vägikaikavedu Eesti Päevaleht, 04.10.2006.Märt Roosna: Pärnu treener Andrei Ojamets: lasteaiast on saanud meeskond Eesti Päevaleht, 12.11.2007. Kõigil kolmel hooajal saadi Eesti meistrivõistlustel kolmas koht. Hooajal 2008/09 osales ta Selver Tallinna ridades nende põhisidemängija vigastuse tõttu tugevuselt kolmanda eurosarja, CEV Challenge Cupi teises ringis.Jaan Jürine: Türklased pakuvad Selverile Euroopa taset Eesti Päevaleht, 06.11.2008.

Hooaja 2009/10 eel käis ta testimisel Saksamaa meistriliiga klubis VC Bad Dürrenberg/Spergaus, kuid lepinguni ei jõutud ning Toobal liitus uueks hooajaks hoopis Pere Leib Tartuga, kus mängis kaks hooaega.Andres Toobal asendab Pere Leivas venda Eesti Päevaleht, 25.06.2009. Klubiga jõuti nii Balti liigas kui ka Eesti meistrivõistlustel korra finaali.

Hooajaks 2011/12 soovis Toobal välismaale siirduda ning hooaja eel teatatigi Soome meistri ja karikavõitja Rova­niemi Lakkapääga kaheaastase lepingu saamist.Andres Kalvik: Soome meister palkas Toobali Postimees arhiiv, 13.06.2011. Mõne nädala pärast aga tuli välja, et klubi siiski otsustas mängijast loobuda.Andres Kalvik: Toobal: poleks uskunud, et soomlased nii alatult käituvad Postimees arhiiv, 06.07.2011. Heade välismaa variadtide puudumisel naasis Toobal Pärnu võrkpalliklubisse.Pärnu Võrkpalliklubi meeskond valmistub uueks hooajaks! Maaleht, 05.09.2011. Nii Balti liigas kui ka Eesti meistrivõistlustel saadi kolmas koht. Toobal oli meeskonna põhisidemängija.

Hooajaks 2012/13 liitus Prantsusmaa esiliiga klubiga Canteleu Maromme.Märt Roosna: Vend aitas Toobali Prantsusmaale Õhtuleht, 26.06.2012. Toobal sai juba hooaja alguses põhisidemängija vigastuse tõttu ise põhimängija rolli kanda, kuid nelja liigamängu järel sai ta vigastada ning leping lõpetati enne tähtaega.Andres Toobali hooaeg välismaal jäi lühikeseks Delfi, 08.11.2012. Uuringutel selgus, et tegemist oli puusaliigese rebendiga, mille tõttu tuli tal käia operatsioonil ning kuigi ta registreeriti Bigbank Tartu võistkonda, siis sel hooajal ta mängida ei saanud.Märt Roosna: Puusalõikust ootav Toobal: "Võtan valuvaigisteid, et öösiti magada saaks." Õhtuleht, 08.12.2012.Märt Roosna: Toobal liitus Tartuga. Sirelpuu debüüt: võit ja kaotus Õhtuleht, 14.01.2013.

Hooajal 2013/14 mängis ta Bigbank Tartus.Andres Toobal liitub BIGBANK Tartu meeskonnaga Delfi, 07.06.2013. Hooaja eel seadis klubi eesmärgiks vähemalt ühe tiitli võidu ning see ka saavutati, kui tuldi Eesti meistriks.BIGBANK Tartu ootab algavalt hooajalt vähemalt ühte tiitlivõitu Delfi, 02.10.2013. Ka Eesti karikavõistlustel ja Balti liigas jõuti finaali, kuid finaale ei võidetud. Toobal jagas läbi hooaja mänguaega Artis Caicsiga.Karl Rinaldo: Tartlased tulid kaotusseisust välja ja alistasid Selveri, kel vahegruppi enam võita pole võimalik Delfi, 09.02.2014.

Hooajal 2014/15 vahetas ta Eestis klubi ning liitus Selver Tallinnaga, kus mängis kaks hooaega ning täitis esimesel hooajal ka meeskonna kapteni rolli.Taavi Libe: Andres Toobal Selverist: tundub päris äge võistkond ERR arhiiv, 20.09.2014.Karl Rinaldo: Andres Toobal jätkab Selveris, teiseks sidemängijaks palgati Soome mullune hõbe Delfi, 19.09.2015. Esimesel hooajal osaleti ka tugevuselt teises (CEV Cup) ja kolmandas (CEV Challenge Cup) Eurosarjas, kuid edu ei saavutatud.Ilmar Saabas, Karl Rinaldo: DELFI VIDEO: Toobal Selveri järgmisest vastasest: Kreekas ei tea kunagi, mis sind ees ootab Delfi, 21.11.2014. Esimesel hooajal saadi Balti liigas teine koht ning teisel hooajal tuldi Eesti meistriks. Kui esimesel hooajal oli Toobal meeskonna põhisidemängija, siis teisel hooajal jagas ta palju mänguaega Tauno Lipuga.Andres Putting, Karl Rinaldo: DELFI VIDEO: Andres Toobal: kindlasti tahaks rohkem algkoosseisus olla, aga pole midagi öelda - Lipp on hästi mänginud Delfi, 12.04.2016.

Hooajaks 2016/17 sai Toobal taas välislepingu ning liitus Belgia meistriliiga klubiga Antwerpeni Topvolley.Andres Toobali karjäär jätkub Belgia kõrgliigas Delfi, 18.05.2016. Klubiga osaleti CEV Cupis, kus kaotati 1/16 finaalseeria kuldse geimiga.Andres Toobali klubi pudenes eurosarjast ülipika kuldse geimi järel ERR arhiiv, 18.01.2017. Belgia karikavõistlustel jõuti poolfinaali ning Belgia meistriliigas tuli leppida neljanda kohaga.Andres Toobal tüüris koduklubi Belgia karikasarjas poolfinaali Delfi, 24.11.2016. Toobal oli sel hooajal meeskonna üks põhimängijaid.Kert Toobal täitis tunamullu püstitatud eesmärgi ERR arhiiv, 09.05.2017.

Hooajal 2017/18 mängis ta Slovakkia meistriliiga klubis VK Prievidza. Võideti Slovakkia karikas ja tuldi Slovakkia Slovakkia meistriks.Andres Toobal tuli Slovakkia karikavõitjaks ERR arhiiv, 05.02.2018. Toobal oli läbi hooaja põhikoosseisu mängija ning valiti ka karikavõistluste kõige väärtuslikumaks mängijaks.Andres Toobal naudib Slovakkias mänguminuteid ja tekkinud stabiilsust Delfi, 07.04.2018.Anu Säärits: Slovakkia meistriks tulnud Toobal: edukas hooaeg andis juurde enesekindlust ERR arhiiv, 29.04.2018.

Üleminek mängijast treeneriks
Pärast 2017/18 hooaja lõppu alustas ta koondisesuve, kuid peagi lõid tugevalt välja juba pikemalt häirinud tõsised põlveprobleemid, mille tõttu ta pidi operatsioonile minema.Märt Roosna: Cretul üks käik vähem: Andres Toobali koondisesuvi on lõppenud Delfi, 04.06.2018. Vigastus ja sellest taastumine kulges nii keeruliselt, et mängijana ta kohe ei jätkanud, vaid alustas tööd Selver Tallinna abitreenerina, samal ajal tegeledes taastusraviga lootuses mängijakarjääri jätkata. Pärast kolme hooaega abitreenerina ta enam mängijakarjääri jätkamisele ei keskendunud ning võttis hooajaks 2021/22 vastu koha Selver Tallinna peatreenerina.Karl Rinaldo: Mängijakarjääri lõpetanud Andres Toobalist saab Balti meisterklubi peatreener Võrkpall24, 20.08.2021.

Treenerikarjäär
2020. aastast on Toobal olnud Eesti naiste võrkpallikoondise abitreener.Eesti võrkpallinaiskonna kokku pannud itaallane serveeris kolm üllatust: Toobal ja Vassiljev treeneripingil, Kajalina tagasi koondises Delfi, 07.04.2020. 2023. aastal võideti Euroopa Hõbeliiga ning koondis valiti 2023. spordiaasta võistkonnaks.Aasta võistkonnaks valiti Eesti naiste võrkpallikoondis ERR, 29.12.2023. Pärast Alessandro Orefice loobumist valiti ta 2024. aastal koondise peatreeneriks.Eesti rahvusnaiskonna uueks peatreeneriks saab Andres Toobal Eesti Võrkpalli Liit, 08.02.2024.

Toobal oli hooajal 2021/22 Eesti meistriliiga klubi Selver Tallinna peatreener.Tallinna Selveri peatreeneriks saab mängijakarjääri lõpetanud Andres Toobal ERR, 20.08.2021. Hooaegadel 2022/23 kuni 2024/25 oli ta Selver/TalTechi peatreener ning sellel perioodil võideti korra Balti liiga (2024) ja kahel korral Eesti meistrivõistlused (2023 ja 2024).Tarmo Tiisler: Andres Toobal: Tartu oli kuni hooaja lõpuni teistest natukene üle ERR, 09.04.2023.

Saavutused
Mängijana
Klubivõrkpall
Balti liiga
2009/10 16px Pere Leib Tartuga
2011/12 16px Pärnu võrkpalliklubiga
2013/14 16px Bigbank Tartuga
2014/15 16px Selver Tallinnaga

Riikide meistrivõistlused
2006/07 16px Eesti meistrivõistlused Pärnu võrkpalliklubiga
2007/08 16px Eesti meistrivõistlused Pärnu võrkpalliklubiga
2008/09 16px Eesti meistrivõistlused Pärnu võrkpalliklubiga
2009/10 16px Eesti meistrivõistlused Pere Leib Tartuga
2010/11 16px Eesti meistrivõistlused Pere Leib Tartuga
2011/12 16px Eesti meistrivõistlused Pärnu võrkpalliklubiga
2013/14 16px Eesti meistrivõistlused Bigbank Tartuga
2015/16 16px Eesti meistrivõistlused Selver Tallinnaga
2017/18 16px Slovakkia meistrivõistlused VK Prievidzaga

Riikide karikavõistlused
2013/14 16px Eesti karikavõistlused Bigbank Tartuga
2017/18 16px Slovakkia karikavõistlused VK Prievidzaga

Koondis
2016 16px Euroopa liiga
2017 16px Maailmaliiga tugevuselt kolmas grupp

Individuaalsed auhinnad
2018 Slovakkia karikavõistluste kõige väärtuslikum mängija

Rannavõrkpall
2013 16px Eesti meistrivõistlused Rauno TammegaVennad Vennod tulid rannavõrkpalli Eesti meistriks Delfi, 04.08.2013.Treenerina
Peatreenerina
2021/22 16px Eesti karikavõistlused Selver Tallinnaga
2022/23 16px Eesti karikavõistlused Selver/TalTechiga
2022/23 16px Eesti meistrivõistlused Selver/TalTechiga
2023/24 16px Eesti karikavõistlused Selver/TalTechiga
2023/24 16px Balti liiga Selver/TalTechiga
2023/24 16px Eesti meistrivõistlused Selver/TalTechiga

Abitreenerina
2020/21 16px Eesti karikavõistlused Selver Tallinnaga
2020/21 16px Eesti meistrivõistlused Selver Tallinnaga
2020/21 16px Balti liiga Selver Tallinnaga
2023 16px Euroopa Hõbeliiga Eesti naiste võrkpallikoondisega

Isiklikku
Ta kasvas Türil ning tal on vennad Kert ja Kermo.Karl Juhkami: Mis tunne on olla „see teine“ ehk koondislased pajatavad elust venna varjus Õhtuleht, 08.11.2018. 2018. aastal abiellus ta elukaaslase Kristiga ning neil on kaks poega.Gerd Eston Sepp: PALJU ÕNNE! Eesti võrkpallikoondise raudvara tüüris abieluranda Õhtuleht, 12.07.2018.Andres Vaher: Tiigriplikade naer ja pisarad, EMi soojendustriumf ning Andres Toobali isaks ja treeneriks kahestumine Õhtuleht, 26.06.2023.

 Viited 

Välislingid
Andres Toobal Mängija profiil CEV kodulehel
Andres Toobal Volleybox

Kategooria:Eesti võrkpallurid
Kategooria:Eesti võrkpallitreenerid
Kategooria:Sündinud 1988